Jõgevamaa Veterinaarkeskuse peaspetsialisti prognooside kohaselt jääb pärast 1. juulit Kavastu Meiereile 86 toorpiima müüvast farmist alles 15 ja Ühistule Jõhvi Piim müüvast 84 Jõgeva maakonna farmist 25. "Kaasaja tendentsid on sellised, et kui tahad ajaga ja üha karmistuvate nõuetega kaasas käia, siis vähema kui 67 lehmaga on praegusel piimaturul väga raske püsida. Turg on piima täis ja parematel piimakombinaatidel on võimalik valida, kellelt nad piima ostavad," nentis Harles Kaup. Ta lisas veel: "Minu tähelepanekute kohaselt on paljudel väikepiimatootjatel selline suhtumine, et müüvad piima seni, kuni seadus lubab, ja lõpetavad siis tootmise. Nad on minu arvates juba sellega leppinud."